Държавен вестник, бр. 2, 2015 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  2
(3) Възражения за всички нарушения по 
процедурата за вземане на проби могат да 
правят лицата по чл. 30 с изключение на 
преводача.
(4) Екземпляр от формуляра по ал. 1 със 
записаните в него възражения за нарушение 
на процедурата за вземане на проба се пред-
ставя на Контролно-медицинската комисия 
при Антидопинговия център от председателя/
члена на антидопинговия екип не по-късно 
от 24 часа след приключване на процедурата.
Чл. 34. (1) След даването на последната 
проба от спортистите, определени за тестване, 
всички проби се запечатват в транспортния 
контейнер, за да се гарантират тяхната ця-
лост, идентичност и годност, и се осигуряват 
транспортирането и предаването им в акре-
дитирана от САА лаборатория с приложената 
необходима документация.
(2) Транспортирането на пробите се осигу-
рява от член на антидопинговия екип, който 
отговаря за доставянето на транспортните 
контейнери в акредитирани от САА лабора-
тории, по най-бързия и сигурен начин.
(3) Предаването на пробите от член на 
антидопинговия екип до трети лица се описва 
надлежно във формуляра за реда на предаване 
на пробите, утвърден от САА и публикуван 
на интернет страницата на Антидопинговия 
център.
(4) В празнични и почивни дни, както 
и при извънредни обстоятелства, които не 
позволяват предаването на пробите в акреди-
тирани от САА лаборатории, председателят/
членът на антидопинговия екип е отговорен 
за доставянето на транспортните контейнери 
за съхраняване в централната станция за до-
пингов контрол при подходяща температура.
Чл. 35. (1) Предаването на пробите в акре-
дитирана от САА лаборатория заедно с пред-
назначената за лабораторията документация 
се извършва с формуляра по чл. 34, ал. 3.
(2) Член на антидопинговия екип предава 
на председателя на Контролно-медицинската 
комисия документацията от взетите проби, 
която не е предназначена за акредитирана-
та от САА лаборатория, заедно с доклад по 
образец, утвърден от САА и публикуван на 
интернет страницата на Антидопинговия 
център, както и допълнителния формуляр, 
утвърден от САА и публикуван на интернет 
страницата на Антидопинговия център, в 
случай на необходимост.
Раздел III
Анализ на проби и процедури по първоначално 
разглеждане на резултати
Чл. 36. (1) Пробите се приемат за анализ 
в акредитирана от САА лаборатория в специ-
ално закодирани шишета с уникален номер, 
осигуряващи анонимността на спортиста.
(2) Акредитираната лаборатория трябва 
да следи и да документира условията, които 
съществуват по време на получаването и които 
могат да имат неблагоприятно влияние върху 
целостта на пробите. Например, констатирани-
те от Акредитираната лаборатория нередности 
трябва да включват, но не се ограничават със:
1. очевидно фалшифициране на пробата;
2. липса или нарушена цялост на пломбата 
върху транспортния контейнер или липса на 
съответствие на условията за транспортира-
не с оглед запазване целостта на пробите за 
антидопингов анализ;
3. пробите не са запечатани или не са за-
печатани с устройство срещу фалшифициране;
4. нарушена е целостта на шишето;
5. представена е проба без съпътстващи до-
кументи (включително без идентификационен 
код) или е придружена с празен формуляр;
6. в документите, съпровождащи пробите, 
или върху самите проби е отбелязано името, 
поставени са подпис, инициали или друг знак, 
който би могъл да разкрие самоличността на 
спортиста;
7. съществуват различия между кодовите 
номера на пробите и тези, записани в при-
дружаващите ги документи;
8. съществуват видими разлики между 
пробите „А“ и „Б“ или количеството е недос-
татъчно за изпълнение на заявения списък 
от тестове.
(3) Акредитираната лаборатория на САА 
трябва да уведоми и да поиска инструкции от 
Антидопинговия център във връзка с отказ 
или тестване на проби, за които има конста-
тирани нередности. Всяко споразумение за 
установяване на критерии за отхвърляне на 
пробата трябва да бъде документирано между 
Антидопинговия център и акредитираната от 
САА лаборатория съгласно Международния 
стандарт за лабораториите на САА.
(4) Пробите, за които е отказано изпитва-
не, се съхраняват замразени при подходящи 
условия в акредитираната от САА лабора-
тория, извършила изпитването, за минимум 
3 месеца считано от датата на предаване на 
доклада на Антидопинговия център и/или на 
заинтересованата антидопингова организация.
Чл. 37. (1) За установяване наличието на 
забранени субстанции, техни метаболити или 
маркери по чл. 6, ал. 2, т. 1 Антидопинговият 
център изпраща проби за анализ в акреди-
тирани или одобрени от САА лаборатории.
(2) Пробите по ал. 1 се анализират за от-
криване на забранени субстанции или забра-
нени методи съгласно Списъка на забранените 
субстанции и методи на САА и във връзка 
с нейната Програма за наблюдение или за 
да подпомогнат Антидопинговия център или 
друга антидопингова организация да изготвят 
профил на съответните показатели в урината, 
кръвта или друга биологична среда на спор-
тист (включително ДНК или геномен профил),